Võistluse suur draama algas 25. ringil, kui Montrealis avanesid taevaluugid ning vihm sundis võistluse peatama. Autod seisid umbkaudu kaks tundi stardisirgel ning ootasid ilma leebumist, kuni lõpuks  kamandati piloodid taas rooli ning võistlust jätkati.    Turvaauto käis rajal erinevate sündmuste tõttu kokku viiel korral ning seetõttu ei saanud Sebastian Vettel suurt eduseisu sisse sõita ning see maksis viimasel ringil kätte, kui sakslane eksis ja lasi Buttoni lihtsalt mööda. Button käis sõidu jooksul seejuures boksis koguni 6 korda, Vettel vaid 3.    2009. aasta maailmameistrile Buttonile oli see karjääri kümnes etapivõit ning esimene tänavusel hooajal.    Tulemused:    1. Jenson Button McLaren   2. Sebastian Vettel Red Bull   3. Mark Webber Red Bull   4. Michael Schumacher Mercedes   5. Vitali Petrov Renault   6. Felipe Massa Ferrari   7. Kamui Kobayashi Sauber   8. Jaime Alguersuari T. Rosso   9. Rubens Barrichello Williams   10. Sebastian Buemi T. Rosso